paragraph_text: Mike Brown (,5. ožujka 1970.) američki je profesionalni košarkaški trener. Trenutačno je glavni trener Cleveland Cavaliersa. Poznat je kao odličan obrambeni taktičar. Uspio je od Cavsa stvoriti momčad koja igra napad i obranu, bori se za svaku loptu i ne igra "divlju" košarku nego pokušava svaki napad što je moguće bolje iskoristiti. U sezoni 2007./08. odveo je Cavse do finala 2007. godine, ali ondje su u četiri utakmice izgubili od San Antonio Spursa. U sezoni 2008./09. proglašen je najboljim trenerom NBA lige. Cavaliersi su u regularnom dijelu sezone ostvarili 66 pobjeda i 16 poraza što je novi klupski rekord.